CELEX: 
Language: hr
Date: 2022-01-21 00:00:00
Title: PROVEDBENA UREDBA KOMISIJE (EU) /... o definiranju kriterija za utvrđivanje proizvodi li brod smanjene količine otpada i gospodari li svojim otpadom na održiv i za okoliš prihvatljiv način u skladu s Direktivom (EU) 2019/883 Europskog parlamenta i Vijeća

PROVEDBENA UREDBA KOMISIJE (EU) …/...
            
            
               оd 21.1.2022.
            
            
               o definiranju kriterija za utvrđivanje proizvodi li brod smanjene količine otpada i gospodari li svojim otpadom na održiv i za okoliš prihvatljiv način u skladu s Direktivom (EU) 2019/883 Europskog parlamenta i Vijeća
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Direktivu (EU) 2019/883 Europskog parlamenta i Vijeća od 17. travnja 2019. o lučkim uređajima za prihvat isporuke brodskog otpada, izmjeni Direktive 2010/65/EU i stavljanju izvan snage Direktive 2000/59/EZ
                  1
               , a posebno njezin članak 8. stavak 5.,
            
            
               budući da:
            
            
               (1)Za svrhe smanjenja naknada iz članka 8. stavka 4. Direktive (EU) 2019/883 trebali bi se primjenjivati kriteriji iz Priloga.
            
            
               (2)Kriteriji utvrđeni u odjeljku 1. Priloga odražavaju nužna nastojanja za smanjivanje količina otpada. Ti bi kriteriji stoga trebali biti obvezni.
            
            
               (3)Dodatni kriteriji utvrđeni u odjeljku 2. Priloga mogu se primijeniti kako bi se poticalo određene prakse i opremu, koji također mogu pomoći u smanjivanju količina otpada. Ti bi kriteriji stoga trebali biti neobvezni. 
            
            
               (4)Kako bi se omogućili ujednačeni uvjeti za smanjivanje naknada iz članka 8. stavka 5. Direktive (EU) 2019/883 neophodno je da države članice primjenjuju usklađenu metodologiju. Stoga bi provedbeni akti doneseni u skladu s Direktivom (EU) 2019/883 trebali biti u obliku provedbenih uredbi. 
            
            
               (5)Mjere predviđene u ovoj Uredbi u skladu su s mišljenjem Odbora za sigurnost na moru i sprečavanje onečišćenja s brodova,
            
            
               DONIJELA JE OVU UREDBU:
            
            
               Članak 1.
            
            
               1.Pri izračunu smanjenja naknade u skladu s člankom 8. stavkom 5. prvim podstavkom točkom (b) Direktive (EU) 2019/883 lučki uređaji za prihvat i lučke uprave uzimaju u obzir kriterije iz odjeljka 1. Priloga.
            
            
               2.Pri izračunu smanjenja naknade u skladu s člankom 8. stavkom 5. prvim podstavkom točkom (b) Direktive (EU) 2019/883 lučki uređaji za prihvat i lučke uprave mogu uzeti u obzir kriterije iz odjeljka 2. Priloga.
            
            
               Članak 2.
            
            
               Ova Uredba stupa na snagu dvadesetog dana od dana objave u Službenom listu Europske unije.
            
         
         
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 21.1.2022.
            
            
               
                     Za Komisiju
               
               
                     Predsjednica
                     Ursula VON DER LEYEN
               
            
         
         
            
                  
                     (1)
                  
                        SL L 151, 7.6.2019., str. 116. 
               
            
      
    ---documentbreak--- 
      
         
         
            
               PRILOG 
            
            
            
               Odjeljak 1. 
            
            
               Popis obveznih kriterija iz članka 1. stavka 1. 
            
            
                     
                        Kriteriji
                     
                  
                  
                     
                        Povezani elementi
                     
                  
                  
                     
                        Povezani Prilog Konvenciji MARPOL
                     
                  
                  
                     
                        Mogući načini provjere
                           1
                        
                     
                  
               
                     
                        Odvajanje otpada na brodu u skladu s Rezolucijom MEPC.295(71) i osigurana isporuka u odgovarajuće lučke uređaje za prihvat koji su u skladu s člankom 4. stavkom 2. točkom (d) Direktive (EU) 2019/883.
                     
                  
                  
                     
                        Operacije i upravljanje
                     
                  
                  
                     
                        Prilog V.
                     
                  
                  
                     
                        Green Award, ISO 21070, Blue Angel, Green Marine, potvrda o isporuci otpada, plan gospodarenja smećem specifičan za predmetno plovilo koji je odobrilo klasifikacijsko društvo za to plovilo, sustav upravljanja okolišem ISO 14001.
                     
                  
               
                     
                        Okolišno održive politike nabave (smanjenje ambalažnog materijala, naprimjer skupno pakiranje i izbjegavanje plastike za jednokratnu uporabu)
                     
                  
                  
                     
                        Upravljanje
                     
                  
                  
                     
                        Prilog V.
                     
                  
                  
                     
                        Green Award, ISO 21070, Blue Angel, Green Marine, plan gospodarenja smećem specifičan za predmetno plovilo koji je odobrilo klasifikacijsko društvo za to plovilo, sustav upravljanja okolišem ISO 14001.
                     
                  
               
               Odjeljak 2. 
            
            
               Popis neobveznih kriterija iz članka 1. stavka 2.
            
            
                     
                        Kriteriji
                     
                  
                  
                     
                        Povezani elementi
                     
                  
                  
                     
                        Povezani Prilog Konvenciji MARPOL
                     
                  
                  
                     
                        Mogući načini provjere
                           2
                        
                     
                  
               
                     
                        Korištenje alternativnih goriva
                           3
                         i drugih izvora energije tijekom putovanja do luke pristajanja ili na vezu (npr. električna struja s obale, energija vjetra, solarna energija)
                     
                  
                  
                     
                        Projekt broda, tehnologija i operacije
                     
                  
                  
                     
                        Prilog I.
                     
                  
                  
                     
                        Green Award, dostavnice za gorivo, knjiga o uljima, klasa ili statutarna certifikacija, plan upravljanja energetskom učinkovitošću broda (SEEMP).
                     
                  
               
                     
                        Korištenje „bijele kutije” (white box) < 5ppm (za kontrolu i praćenje ispuštanja kaljužne vode iz plovila)
                     
                  
                  
                     
                        Tehnologija i operacije
                     
                  
                  
                     
                        Prilog I.
                     
                  
                  
                     
                        Svjedodžba o klasi, homologacijska dokumentacija
                     
                  
               
                     
                        Separator zauljene vode (OWS) <5 ppm
                     
                  
                  
                     
                        Tehnologija i operacije
                     
                  
                  
                     
                        Prilog I.
                     
                  
                  
                     
                        Svjedodžba o klasi, homologacijska dokumentacija, Green Award, Clean Shipping Index (CSI), Green Marine, Blue Angel
                     
                  
               
                     
                        OWS <5 ppm + alarmni sustav i automatsko zaustavljanje za brodove  
                        <10 000 GT
                     
                  
                  
                     
                        Tehnologija i operacije
                     
                  
                  
                     
                        Prilog I.
                     
                  
                  
                     
                        Svjedodžba o klasi, homologacijska dokumentacija, Green Award, CSI, Green Marine, Blue Angel
                     
                  
               
                     
                        Brod ne koristi filtersku opremu za tekućine koje se ispuštaju, ali odvaja svu kaljužnu vodu i uljne ostatke te ih nakon toga ispušta u lučke uređaje za prihvat
                     
                  
                  
                     
                        Operacije
                     
                  
                  
                     
                        Prilog I.
                     
                  
                  
                     
                        Knjiga o uljima, potvrde o prihvatu otpada
                     
                  
               
                     
                        Sustav za pročišćavanje otpadnih voda u skladu s Rezolucijom međunarodne pomorske organizacija MEPC.227(64) za sva plovila osim putničkih brodova kada plove u posebnim područjima obuhvaćenima Prilogom IV. Konvencije MARPOL.
                     
                  
                  
                     
                        Tehnologija, operacije i upravljanje
                     
                  
                  
                     
                        Prilog IV.
                     
                  
                  
                     
                        EU izjava o sukladnosti u skladu s Direktivom 2014/90/EU Europskog parlamenta i Vijeća
                           4
                         ili svjedodžba o klasi. Uz to, redovna provjera u uporabi koju obavlja neovisni verifikator.
                     
                  
               
                     
                        Brod ne ispušta nikakve otpadne vode u more i isporučuje sve svoje nepročišćene i/ili pročišćene otpadne vode i/ili mulj od otpadnih voda u lučke uređaje za prihvat 
                     
                  
                  
                     
                        Operacije
                     
                  
                  
                     
                        Prilog IV.
                     
                  
                  
                     
                        Potvrde o prihvatu otpada
                     
                  
               
                     
                        Ponovna upotreba i recikliranje na brodu
                     
                  
                  
                     
                        Operacije i upravljanje
                     
                  
                  
                     
                        Prilog V.
                     
                  
                  
                     
                        ISO 21070, Green Marine, sustav upravljanja okolišem ISO 14001.
                     
                  
               
            
            
         
         
            
                  
                     (1)
                  
                        Mogu se prihvatiti dodatni sustavi pomoću kojih se može dokazati da su brodovi usklađeni s kriterijima.
               
               
                  
                     (2)
                  
                        Mogu se prihvatiti dodatni sustavi pomoću kojih se može dokazati da su brodovi usklađeni s kriterijima.
               
               
                  
                     (3)
                  
                        Kako je definirano Direktivom 2014/94/EU Europskog parlamenta i Vijeća od 22. listopada 2014. o uspostavi infrastrukture za alternativna goriva (SL L 307, 28.10.2014., str. 1.).
               
               
                  
                     (4)
                  
                        Direktiva 2014/90/EU Europskog parlamenta i Vijeća od 23. srpnja 2014. o pomorskoj opremi i stavljanju izvan snage Direktive Vijeća 96/98/EZ (SL L 257, 28.8.2014., str. 146.).